પ્રાપ્ત વિગતો અનુસાર આણંદ શહેરની બોરસદ ચોકડીએ આવેલી પોલીસ લાઈનમાં રહેતા અરશીલ મહંમદયુનુસ વ્હોરા તથા મિત્રો બાઈકો લઈને ગઈકાલે રાત્રીના સુમારે વિદ્યાનગરમાં ચા-નાસ્તો કરવા માટે ગયા હતા. ત્યાંથી રાત્રીના બારેક વાગ્યાના સુમારે પરત ફરતા હતા ત્યારે જનતા ચોકડી પાસે એક સ્વીફ્ટ કાર નંબર જીજે-૨૩, બીએલ-૨૨૩૪એ ઉપર નાંખતા અરશીલે ગાડી ધીમે ચલાવવાનું કહ્યું હતુ. દરમ્યાન તેઓ નજીકમાં આવેલી જય દ્વારકાધીશ હોટલે ચા પીવા માટે ગયા હતા ત્યારે સ્વીફ્ટ કારવાળો શખ્સ તેના બે મિત્રો સાથે આવી ચઢ્યો હતો અને અરશીલને હુ લાલો છુ, મારી ગાડી કોઈ રોકતુ નથી, તુ મને કહેવાવાળો કોણ તેમ જણાવીને ગમે તેવી ગાળો બોલવાનું ચાલુ કરતા જ અરશીલે ગાળો બોલવાની ના પાડી હતી જેથી લાલાએ પોતાની પાસેનું ચપ્પુ કાઢ્યું હતુ અને મારવા જતાં અરશીલે જમણો હાથ આગળ કરી દેતાં વચલી આંગણી ઉપર ચપ્પુ વાગત લોહીલુહાણ થઈ જવા પામ્યો હતો.